****

**ประกาศองค์การบริหารส่วนตำบลนาเรียง**

เรื่อง ประมูลจ้างโครงการก่อสร้างระบบประปาหมู่บ้านแบบบาดาลขนาดใหญ่ ตามแบบแปลนกรมทรัพยากรน้ำ บ้านดอนฆ้อใน หมู่ที่ 2 ตำบลนาเรียง อำเภอพรหมคีรี จังหวัดนครศรีธรรมราช

โดยประมูลจ้างด้วยระบบอิเล็กทรอนิกส์

-----------------------------

ด้วยองค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช มีความประสงค์ จะประมูลจ้างโครงการก่อสร้างระบบประปาหมู่บ้านแบบบาดาลขนาดใหญ่ บ้านดอนฆ้อใน หมู่ที่ 2 ตำบลนาเรียง อำเภอพรหมคีรี จังหวัดนครศรีธรรมราช พร้อมติดตั้งป้ายประชาสัมพันธ์โครงการ รายละเอียดตามแบบแปลนที่องค์การบริหารส่วนตำบลนาเรียงกำหนด โดยวิธีการประมูลด้วยระบบอิเล็กทรอนิกส์ (e-Auction) ดังนี้

**วงเงินงบประมาณค่าจ้าง 2,792,000.-บาท**

**ราคากลางในการประมูล 2,792,000.-บาท**

**ค่าขายแบบและเอกสารประมูลการจ้าง ชุดละ 10,000.- บาท**

**หลักประกันซองในอัตรา 5% ของงบประมาณเป็นเงิน 139,600.-บาท**

**หนังสือรับรองผลงานการก่อสร้างประเภทเดียวกันไม่น้อยกว่า 1,396,000.-บาท**

**ระยะเวลาดำเนินการก่อสร้างแล้วเสร็จภายใน 180 วัน**

**ผู้มีสิทธิเสนอราคาจะต้องมีคุณสมบัติดังต่อไปนี้**

1. ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์

2. ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

3. ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่าง เป็นธรรม

4. ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่านั้น

5. ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ตามโครงการที่ระบุข้างต้น ซึ่งคิดไม่เกิน 50% ของราคากลาง และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลนาเรียงเชื่อถือ

6. นิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

7. นิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement: e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

**8. คู่สัญญาต้องรับจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจรับจ่ายเป็นเงินสดก็ได้**

/กำหนดดูสถานที่...

-2-

**กำหนดดูสถานที่ก่อสร้างใน วันที่ 29 ตุลาคม 2557 เวลา 10.00 น. ณ สำนักงานองค์การบริหารส่วนตำบลนาเรียง และกำหนดรับฟังคำชี้แจงรายละเอียดเพิ่มเติมในวันที่ 29 ตุลาคม 2557 ตั้งแต่เวลา 13.00 น. เป็นต้นไป (หากไม่มาดูสถานที่ตามกำหนดให้ถือว่าผู้ซื้อแบบและรายการได้ทราบสถานที่ตลอดจนอุปสรรคและปัญหาต่างๆ ดีแล้ว หากมีอุปสรรคหรือปัญหาในเวลาทำงาน จะนำมาเป็นข้ออ้างให้พ้นผิดต่อองค์การบริหารส่วนตำบลนาเรียงไม่ได้)**

กำหนดยื่นเอกสารประมูลจ้างด้วยระบบอิเล็กทรอนิกส์

โครงการก่อสร้างระบบประปาหมู่บ้านแบบบาดาลขนาดใหญ่ บ้านดอนฆ้อใน หมู่ที่ 2 ตำบลนาเรียง อำเภอพรหมคีรี จังหวัดนครศรีธรรมราช**ในวันที่ 5 เดือน พฤศจิกายนพ.ศ. 2557 ระหว่างเวลา09.00 – 09.30 น.**

ณ ศูนย์รวมข้อมูลข่าวสารการซื้อหรือการจ้างระดับอำเภอ ที่ว่าการอำเภอพรหมคีรี จังหวัดนครศรีธรรมราช **และแจ้งรายชื่อผู้มีสิทธิ์ได้รับการคัดเลือกให้เข้าเสนอราคาในวันที่ 6 พฤศจิกายน 2557 เวลา 13.00 น.**

**กำหนดอบรมวิธีการประมูลอิเล็กทรอนิกส์ในวันที่ 12 พฤศจิกายน 2557 ณ สถานที่ที่ ผู้ให้บริการตลาดกลางกำหนดโดยบริษัท บีสไดเมนชั่น จำกัด**

**กำหนดให้เสนอราคาด้วยระบบอิเล็กทรอนิกส์ ในวันที่13 พฤศจิกายน 2557**

โครงการก่อสร้างระบบประปาหมู่บ้านแบบบาดาลขนาดใหญ่ บ้านดอนฆ้อใน หมู่ที่ 2 ตำบลนาเรียง อำเภอพรหมคีรี จังหวัดนครศรีธรรมราช **เวลา09.30 – 10.00 น.** โดยองค์การบริหารส่วนตำบลนาเรียง จะแจ้งรายละเอียดเพิ่มเติมให้ทราบในวันอบรมวิธีการประมูลด้วยระบบอิเล็กทรอนิกส์

ผู้สนใจติดต่อขอซื้อแบบและเอกสารการประมูลจ้างด้วยระบบอิเล็กทรอนิกส์ใน ราคาชุดละ 10,000.-บาท (หนึ่งหมื่นบาทถ้วน) ได้ที่ทำการองค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช ระหว่างวันที่ 17 ตุลาคม พ.ศ. 2557 ถึงวันที่ 28 ตุลาคม พ.ศ. 2557 หรือสอบถามทางโทรศัพท์หมายเลข 0-7547-0052 ในวันและเวลาราชการหรือสืบค้นข้อมูลทางเว็บไซต์ขององค์การบริหารส่วนตำบลนาเรียง [www.nareang.go.th](http://www.nareang.go.th)หรือเว็บไซต์ของจังหวัดนครศรีธรรมราช [www.nakhonsithammarat.go.th](http://www.nakhonsithammarat.go.th) หรือเว็บไซต์ของกรมบัญชีกลาง [www.gprocurement.or.th](http://www.gprocurement.or.th)

ประกาศ ณ วันที่ 17 เดือน ตุลาคม พ.ศ.2557

(ลงชื่อ) นายสมเกียรติ ไหมดี

(นายสมเกียรติ ไหมดี)

นายกองค์การบริหารส่วนตำบลนาเรียง